Ma neεdda tura ɣer wayen yaεnan aḥeṣṣen, ad d-naf belli amsawal yeṭṭef di kraḍ leṣṣenaf n uḥeṣṣen (tmuɣliwin) s wayes id-yesawel tiḥkayin ; imi ad d-naf yeḥka-d aṭas s tmuɣli tagensayt, syin akin s tmuɣli tilemt, ma yella d tamuɣli tanirit nezmer ad d-nini ulac aṭas later-is. Am waken ara d-naf di kra n tullisin, amsawal yesxleḍ gar tmuɣli tilemt d tmuɣli tagensayt amdya deg tullist ʺTaqcict n tesdawitʺ.